CELEX: 62009CJ0303
Language: el
Date: 2011-07-14
Title: Απόφαση του Δικαστηρίου (πέμπτο τμήμα) της 14ης Ιουλίου  2011. # Ευρωπαϊκή Επιτροπή κατά Ιταλικής Δημοκρατίας. # Παράβαση κράτους μέλους - Κρατικές εενισχύσεις - Ενισχύσεις σε επιχειρήσεις που πραγματοποιούν επενδύσεις στους δήμους που επλήγησαν από θεομηνίες το 2002 - Αναζήτηση. # Υπόθεση C-303/09.

Απόφαση του Δικαστηρίου (πέμπτο τμήμα) της 14ης Ιουλίου 2011 – Επιτροπή κατά Ιταλίας
      (Υπόθεση C‑303/09)
      «Παράβαση κράτους μέλους – Κρατικές ενισχύσεις – Ενισχύσεις σε επιχειρήσεις που πραγματοποιούν επενδύσεις στους δήμους που επλήγησαν από θεομηνίες το 2002 – Αναζήτηση»
      1.                     Ενισχύσεις χορηγούμενες από τα κράτη – Απόφαση της Επιτροπής με την οποία διαπιστώνεται το ασύμβατο ορισμένης ενισχύσεως προς
            την κοινή αγορά και διατάσσεται η αναζήτησή της – Υποχρεώσεις των κρατών μελών – Υποχρέωση αναζητήσεως – Περιεχόμενο (Άρθρα
            88 § 2 ΕΚ και 249 ΕΚ· κανονισμός 659/1999 του Συμβουλίου, 13η αιτιολογική σκέψη και άρθρο 14 § 3· απόφαση 2005/315 της Επιτροπής,
            άρθρο 5 § 3) (βλ. σκέψεις 29-31, 41)
      2.                     Προσφυγή λόγω παραβάσεως – Μη συμμόρφωση προς απόφαση της Επιτροπής αφορώσα κρατική ενίσχυση – Απόφαση επιβάλλουσα την αναζήτηση
            παράνομης ενισχύσεως – Μέσα άμυνας – Απόλυτη αδυναμία εκτελέσεως – Κριτήρια εκτιμήσεως – Δυσχέρειες κατά την εκτέλεση – Υποχρέωση
            συνεργασίας της Επιτροπής και του κράτους μέλους για την εξεύρεση λύσεως σύμφωνης προς τη Συνθήκη (Άρθρο 88 § 2 ΕΚ και 249
            ΕΚ) (βλ. σκέψεις 33-38)
      3.                     Ενισχύσεις χορηγούμενες από τα κράτη – Απόφαση της Επιτροπής με την οποία διαπιστώνεται το ασύμβατο ορισμένης ενισχύσεως προς
            την κοινή αγορά και διατάσσεται η αναζήτησή της – Προσφυγή ενώπιον του εθνικού δικαστηρίου κατά των εθνικών εκτελεστικών μέτρων
            – Παρεμπίπτουσα αμφισβήτηση της νομιμότητας της εν λόγω αποφάσεως – Το εθνικό δικαστήριο διατάσσει τη λήψη προσωρινών μέτρων
            αναστολής εκτελέσεως – Επιτρέπεται – Προϋποθέσεις (Άρθρο 88 § 2 ΕΚ· απόφαση 2005/315 της Επιτροπής) (βλ. σκέψεις 45-46)
      Αντικείμενο
      
         
               Παράβαση κράτους μέλους – Παράλειψη λήψεως, εντός της ταχθείσας προθεσμίας, των αναγκαίων μέτρων για τη συμμόρφωση προς τα
                  άρθρα 2, 5 και 6 της αποφάσεως 2005/315/ΕΚ της Επιτροπής, της 20ής Οκτωβρίου 2004, σχετικά με το καθεστώς ενισχύσεων που εφάρμοσε
                  η Ιταλία υπέρ των επιχειρήσεων που πραγματοποίησαν επενδύσεις στους δήμους που επλήγησαν από θεομηνίες το 2002 [κοινοποιηθείσα
                  υπό τον αριθμό C(2004) 3893] (ΕΕ L 100, σ. 46)
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Ιταλική Δημοκρατία, παραλείποντας να λάβει εμπροθέσμως όλα τα αναγκαία μέτρα για να αναζητήσει από τους δικαιούχους το σύνολο
                     των ενισχύσεων που χορηγήθηκαν δυνάμει του καθεστώτος ενισχύσεων που κρίθηκε παράνομο και ασυμβίβαστο προς την κοινή αγορά
                     με την απόφαση 2005/315/ΕΚ της Επιτροπής, της 20ής Οκτωβρίου 2004, σχετικά με το καθεστώς ενισχύσεων που εφάρμοσε η Ιταλία
                     υπέρ των επιχειρήσεων που πραγματοποίησαν επενδύσεις στους δήμους που επλήγησαν από θεομηνίες το 2002, παρέβη τις υποχρεώσεις
                     που υπέχει από το άρθρο 5 της αποφάσεως αυτής.
                  
               
            
         
                  2)
               
               
                  
               
               
                  	Καταδικάζει την Ιταλική Δημοκρατία στα δικαστικά έξοδα.